དུས་རབས༩པའི་ནང་འཁྲུལ་ཞིག་ནམ་མཁའི་རྣལ་འབྱོར་གྱིས་ཞབས་ཀྱི་བཅགས་བྱིན་གྱིས་རླབས་གནང་བ་མ་ཟད།གནམ་ལོ་ས་ཕག་སྤྱི་ལོ༡༧༧༩ལོར་སྐྱབས་རྗེ་ཡོན་ཏན་མཐའ་ཡས་ཞབས་ཀྱིས་གདན་ས་བཏབ་སྟེ་གཙུག་ལག་ཁང་རྟེན་དང་བརྟེན་པར་བཅས་པ་གསར་དུ་བཞེངས།སྤྱི་ལོ༡༩༨༦ཟླ༧ཚེས༣ལ་མི་དབང་འབྲུག་རྒྱལ་བཞི་པ་མཆོག་དང་རྗེ་མཁན་ཁྲི་རབས་དྲུག་ཅུ་རེ་བརྒྱད་པ་རྗེ་བཙུན་བསྟན་འཛིན་དོན་གྲུབ་རྣམ་གཉིས་ཀྱི་ཞབས་ནས་རང་ལུགས་ཀུན་མཁྱེན་ཆེན་པོའི་ཁྲིད་གཞུང་རྣམས་མི་ཉམས་ཡུན་དུ་གནས་པའི་ཐབས་སུ་བཤད་པའི་སྡེ་ཆེན་པོ་བཙུགས་པའི་བཀའ་དྲིན་མཛད་དེ་བསྟན་འཛིན་གྱི་གཞོན་ནུ་རྣམས་ཐོས་བསམ་ལ་བརྩོན་དང་བརྩོན་བཞིན་པ་ལགས་སོ།